BC Place

BC Place (izrunā: /biːsiː pleɪs/) ir daudzfunkcionāls stadions rietumu Kanādas pilsētā Vankūverā. Tas ir mājas laukums kanādiešu futbola klubam BC Lions un futbola klubam Vancouver Whitecaps FC. Tas bija noslēguma un atklāšanas ceremoniju stadions 2010. gada ziemas olimpiskajās spēlēs. BC Place atklāšanas brīdī (1983. gada 19. jūnijā) bija lielākais stadions ar slēgto jumtu pasaulē. 2007. gadā radās problēmas ar sniega radīto slodzi uz jumtu. Pirms ziemas olimpiskajām spēlēm stadions tika renovēts, un kopš tā brīža stadiona jumtu var nolaist un aizvērt. Deviņas no 2015. gada FIFA Pasaules kausa sievietēm spēlēm norisinājās šajā stadionā, tajā skaitā arī turnīra finālspēle.